Lillian Lydersen

Lillian Lydersen (født 1945) er en norsk skuespiller, sceneinstruktør og dramaturg.

Lydersen ble utdannet skuespiller ved Trøndelag Teaters elevskole og Statens Teaterskole og hadde også opphold ved Dramaten og Ballettakademiet i Stockholm.80 års omtale i Aftenposten 18. okt. 2025 Hun debuterte på Trøndelag Teater 1964 i rollen som Anja i Tsjekovs Kirsebærhagen. Av andre klassiske roller inkluderer Anitra i Peer Gynt, Regine i Gjengangere og tante Julie i Hedda Gabler. Ved Riksteatret (1969–1973) spilte hun blant annet Piken i Gressenkemannen og Anitra i Peer Gynt, ved Oslo Nye Teater (1974–1983) Jenny i Tiggeroperaen, Kristin i Frøken Julie. Senere ble hun frilanser med oppgaver ved Det Norske Teatret, Riksteatret og Grusomhetens Teater. 

Hun filmdebuterte i den første filmen om Olsenbanden i 1969 og hadde senere biroller i filmer som blant annet Balladen om mestertyven Ole Høiland (1970), Bør Børson II (1976) og Julenatt i Blåfjell (2009). på TV har hun blant annet medvirket i krimserien Nitimemordet (1975), samt hatt to gjesteopptredener i komiserien Mot i brøstet ("Hokus Pokus" 1993, og "Reklamens makt" 1994). Hun har også medvirket i hørespill.

I 2008 var hun og Jo Skjønberg instruktører i Thor Bekkaviks dokumentarfilm Prøvetid. Filmen handler i fire nylig løslatte kriminelle som møtes på Vardeteateret for å skrive og sette opp et teaterstykke.

 Referanser 

 Eksterne lenker 


Kategori:Norske skuespillere
Kategori:Norske regissører
Kategori:Norske teaterfolk
Kategori:Personer fra Trondheim kommune